Lode (Aronas pagasts)
Šis raksts ir par apdzīvotu vietu Aronas pagastā. Par citām jēdziena Lode nozīmēm skatīt nozīmju atdalīšanas lapu. Lode ir ciems Madonas novada Aronas pagastā. Izvietojies pagasta vidusdaļā Aronas un Joles starpupē pie autoceļa P30 2 km no pagasta centra Kusas, 10 km no novada centra Madonas un 153 km no Rīgas. Apdzīvotā vieta izveidojusies ap bijušās Lodes muižas (Lodenhof) centru, ciemā bija kādreizējā Kusas pagasta valde. Lodes muižas apbūve (pils un klēts; 18. gadsimts) ir vietējas nozīmes kultūrvēstures piemineklis.